《再和》
宋代·何梦桂

采芳遗所思，所思道幽绝。
濯发沐兰膏，卷然在发末。
鴃啼众芳萎，微物固先识。
我方行迈迈，我载歌昔昔。
操舟入觞深，被发出梁沫。
至人本神游，讵知见者惑。
畏途窘善步，变境乏全德。
委顺天地间，谁主复谁客。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。